CELEX: 52018PC0371
Language: sl
Date: 2018-05-31
Title: Predlog UREDBA SVETA o razširitvi uporabe Uredbe (EU) št. .../2018 o vzpostavitvi programa izmenjave, pomoči in usposabljanja za zaščito eura pred ponarejanjem za obdobje 2021–2027 (program „Pericles IV“) na nesodelujoče države članice

EVROPSKA KOMISIJA
            Bruselj, 31.5.2018
            COM(2018) 371 final
            2018/0219(APP)
            Predlog
            UREDBA SVETA
            o razširitvi uporabe Uredbe (EU) št. .../2018 o vzpostavitvi programa izmenjave, pomoči in usposabljanja za zaščito eura pred ponarejanjem za obdobje 2021–2027 (program „Pericles IV“) na nesodelujoče države članice
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               V tem predlogu je za datum začetka uporabe določen 1. januar 2021, pripravljen pa je za Unijo s 27 državami članicami, v skladu z uradnim obvestilom Združenega kraljestva, ki ga je Evropski svet prejel 29. marca 2017, o nameri Združenega kraljestva, da na podlagi člena 50 Pogodbe o Evropski uniji izstopi iz Evropske unije in Euratoma.
            
            
               Program Pericles je program izmenjave, pomoči in usposabljanja za zaščito eura pred ponarejanjem. Program je bil vzpostavljen s Sklepom Sveta 2001/923/ES z dne 17. decembra 2001, njegovi učinki pa so bili s Sklepom Sveta 2001/924/ES z dne 17. decembra 2001 razširjeni na države članice EU, ki niso sprejele eura kot enotne valute. Poznejše spremembe teh osnovnih aktov s sklepi Sveta 2006/75/ES, 2006/76/ES, 2006/849/ES, 2006/850/ES, Uredbo (EU) št. 331/2014 in Uredbo Sveta (EU) 2015/768
                  1
                so podaljšale trajanje programa do 31. decembra 2020.
            
            
               Komisija v predlogu (COM(2018)369), ki temelji na členu 133 PDEU, predlaga nadaljevanje programa Pericles znotraj večletnega finančnega okvira po letu 2020.
            
            
               Člen 139 Pogodbe o delovanju Evropske unije določa, da se ukrepi iz člena 133 te pogodbe, ki se nanašajo na uporabo eura, ne uporabljajo za države članice z odstopanjem.
            
            
               Vendar pa bi morali biti izmenjava podatkov in osebja ter ukrepi pomoči in usposabljanja, ki se izvajajo po programu Pericles, enotni v vsej Uniji in zato bi morali sprejeti potrebne ukrepe za zagotovitev iste stopnje zaščite eura v državah članicah, ki nimajo eura kot uradne valute. Pomembno je, da imajo nesodelujoče države članice dejavno vlogo pri trenutnem podaljšanju programa Pericles 2020. Tako je na primer Narodna banka Hrvaške organizirala vrsto konferenc z naslovom „Balkanska mreža za zaščito eura“, na katerih so se zbrali strokovnjaki iz jugovzhodne Evrope, da bi okrepili zaščito eura pred ponarejanjem na tem območju, ki je znano po distribuciji in tiskanju ponarejenih eurov.
            
            
               Ta predlog bi moral razširiti program Pericles na države članice Evropske unije, ki eura še ne uporabljajo kot enotne valute.
            
            
               2.PRAVNA PODLAGA, SUBSIDIARNOST IN SORAZMERNOST 
            
            
               ·Pravna podlaga
            
            
               Zakonodaja Unije v zvezi z zaščito eura pred ponarejanjem spada na področje uporabe člena 133 Pogodbe o delovanju Evropske unije (PDEU). Navedeni člen določa, da Evropski parlament in Svet po rednem zakonodajnem postopku po posvetovanju z Evropsko centralno banko določita ukrepe, potrebne za uporabo eura kot enotne valute. Ta določba se uporablja zgolj v državah članicah, ki so sprejele euro kot enotno valuto. 
            
            
               Ta predlog temelji na členu 352 PDEU, ki je pravna podlaga za razširitev uporabe programa Pericles na države članice, ki niso sprejele eura kot enotne valute. 
            
            
               ·Subsidiarnost (za neizključno pristojnost)
            
            
               Ta predlog je skladen z načelom subsidiarnosti. Zaščita enotne evropske valute kot javne dobrine ima jasno nadnacionalno razsežnost in zato zaščita eura presega interes in odgovornost posameznih držav članic EU. Zaradi čezmejnega obtoka eura in intenzivne vpletenosti mednarodnega organiziranega kriminala v ponarejanje eura (pri izdelavi in razširjanju) je treba nacionalne okvire zaščite dopolniti s pobudo EU, da se bo zagotovilo enotno nacionalno in mednarodno sodelovanje za obvladovanje nastajajočih nadnacionalnih tveganj.
            
            
               ·Sorazmernost
            
            
               ·Predlagana uredba je potrebna, ustrezna in primerna za uresničitev želenega cilja. Predlaga, da se učinkovito okrepi sodelovanje med državami članicami ter med Komisijo in državami članicami, ne da bi se omejila sposobnost držav članic za zaščito eura pred ponarejanjem. Ukrepanje na ravni Unije je upravičeno, ker državam članicam jasno pomaga pri skupni zaščiti eura in spodbuja uporabo skupnih struktur Unije za povečanje obsega sodelovanja in izmenjave informacij med pristojnimi organi
                  2
               .Izbira instrumenta 
            
            
               Uredba je primeren pravni instrument za določitev okvira za zaščito eura pred ponarejanjem. Je v skladu z Uredbo Sveta (EU) 2015/768 z dne 11. maja 2015 o razširitvi uporabe Uredbe (EU) št. 331/2014 Evropskega parlamenta in Sveta o vzpostavitvi programa izmenjave, pomoči in usposabljanja za zaščito eura pred ponarejanjem (program „Pericles 2020“) na nesodelujoče države članice.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               Komisija je izvedla predhodno oceno (SWD(2018)281) v okviru priprave Uredbe (EU) št. …/2018 o vzpostavitvi programa izmenjave, pomoči in usposabljanja za zaščito eura pred ponarejanjem za obdobje po letu 2020 (program „Pericles IV“). Dokazi, ki so bili zbrani in predloženi v okviru te predhodne ocene, se neposredno prenesejo na trenutni predlog. 
            
         
         
            
               V okviru javnega posvetovanja o skladih EU na področju varnosti je potekalo posvetovanje z zainteresiranimi stranmi o zaščiti eura pred ponarejanjem.
            
            
               4.PRORAČUNSKE POSLEDICE
            
            
               V oceni finančnih posledic zakonodajnega predloga, priloženi temu predlogu uredbe Sveta, so določene proračunske posledice ter potrebni človeški in upravni viri. Ta ocena finančnih posledic za proračun je identična – razen pravne podlage – z oceno finančnih posledic za predlog Uredbe Evropskega parlamenta in Sveta (EU) št. …/2018 o vzpostavitvi programa izmenjave, pomoči in usposabljanja za zaščito eura pred ponarejanjem za obdobje po letu 2020 (program „Pericles IV“). 
            
            
               5.DRUGI ELEMENTI
            
            
               ·Načrti za izvedbo ter ureditev spremljanja, ocenjevanja in poročanja
            
            
               Ni relevantno
            
            
               ·Obrazložitveni dokumenti (za direktive)
            
            
               Ni relevantno
            
            
               2018/0219 (APP)
            
            
               Predlog
            
            
               UREDBA SVETA
            
            
               o razširitvi uporabe Uredbe (EU) št. .../2018 o vzpostavitvi programa izmenjave, pomoči in usposabljanja za zaščito eura pred ponarejanjem za obdobje 2021–2027 (program „Pericles IV“) na nesodelujoče države članice
               
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 352 Pogodbe,
            
            
               ob upoštevanju predloga Evropske komisije,
            
            
               po posredovanju osnutka zakonodajnega akta nacionalnim parlamentom,
            
            
               ob upoštevanju odobritve Evropskega parlamenta
                  3
               ,
            
            
               v skladu s posebnim zakonodajnim postopkom,
            
            
               ob upoštevanju naslednjega:
            
            
               (1)Uredba (EU) št. …/2018 o vzpostavitvi programa „Pericles IV“
                  4
                določa, da se ta uporablja v državah članicah v skladu s pogodbama. Člen 139 Pogodbe o delovanju Evropske unije določa, da se ukrepi iz člena 133 te pogodbe, ki se nanašajo na uporabo eura, ne uporabljajo za države članice z odstopanjem.
            
         
         
            
               (2)Vendar pa bi morali biti izmenjava podatkov in osebja ter ukrepi pomoči in usposabljanja, ki se izvajajo po programu Pericles IV, enotni v vsej Uniji.  Zato bi bilo treba sprejeti potrebne ukrepe za zagotovitev iste stopnje zaščite eura v državah članicah, ki nimajo eura kot uradne valute.
            
            
               SPREJELA NASLEDNJO UREDBO:
            
            
               Člen 1
            
            
               Uporaba Uredbe (EU) št. .../2018 se razširi tudi na države članice, ki niso sodelujoče države članice, kot so opredeljene v točki (a) člena 1 Uredbe Sveta (ES) št. 974/1998
                  5
               .
            
            
               Subjekti iz teh držav članic se štejejo za upravičene do financiranja, kadar so pristojni organi v smislu člena 9 Uredbe (EU) št. … /2018 o vzpostavitvi programa Pericles IV. 
            
            
               Člen 2
            
            
               Ta uredba začne veljati dan po objavi v Uradnem listu Evropske unije.
            
            
               Uporablja se od 1. januarja 2021.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Uredba Sveta (EU) 2015/768 z dne 11. maja 2015 o razširitvi uporabe Uredbe (EU) št. 331/2014 na nesodelujoče države članice, 
                  UL L121, 14.5.2015, str. 1.
               
               
                  
                     (2)
                  
                        Kot je navedeno v uvodni izjavi 13 Uredbe (EU) št. 331/2014 Evropskega parlamenta in Sveta o vzpostavitvi programa izmenjave, pomoči in usposabljanja za zaščito eura pred ponarejanjem (program „Pericles 2020“),  
                  UL L 103, 5.4.2014, str. 1.
                   
               
               
                  
                     (3)
                  
                        UL C…, str. 
               
               
                  
                     (4)
                  
                        Glej stran ... tega Uradnega lista.
               
               
                  
                     (5)
                  
                        
                  UL L 139, 11.5.1998, str. 1
                  .